CELEX: 62014TN0238
Language: da
Date: 2014-04-11 00:00:00
Title: Sag T-238/14: Sag anlagt den 11. april 2014 — EGBA og RGA mod Kommissionen

7.7.2014   
            
            
               DA
            
            
               Den Europæiske Unions Tidende
            
            
               C 212/35
            
         Sag anlagt den 11. april 2014 — EGBA og RGA mod Kommissionen
   (Sag T-238/14)
   2014/C 212/45
   Processprog: engelsk
   
      Parter
   
   
      Sagsøgere: European Gaming and Betting Association (EGBA) (Bruxelles, Belgien) og The Remote Gambling Association (RGA) (London, Det Forenede Kongerige) (ved solicitor S. Brankin, og advokaterne T. De Meese, E. Wijckmans og M. Mudrony)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse af 19. juni 2013 om statsstøtte SA.30753 (C 34/10) (ex N 140/10), som Frankrig påtænker at iværksætte til fordel for væddeløbsselskaberne (EUT 2014 L 14, s. 17), annulleres.
            
         
               —
            
            
               Kommissionen tilpligtes at betale sagsøgernes omkostninger i sagen.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
               1.
            
            
               Med det første anbringende har sagsøgerne gjort gældende, at den anfægtede afgørelse tilsidesætter væsentlige formforskrifter, der er indeholdt i eller udspringer af artikel 108, stk. 2, TEUF, princippet om god forvaltningsskik samt artikel 41 og 47 i Den Europæiske Unions charter om grundlæggende rettigheder.
            
         
               2.
            
            
               Med det andet anbringende har sagsøgerne gjort gældende, at den anfægtede afgørelse tilsidesætter artikel 107, stk. 3, litra c), TEUF og princippet om god forvaltningsskik af følgende grunde:
               
                           —
                        
                        
                           Foranstaltningen er ikke nødvendig og har derfor ikke noget egentligt mål af fælles interesse.
                        
                     
                           —
                        
                        
                           Foranstaltningen omfatter udgifter, der ikke er begrundet i nogen fælles interesse.
                        
                     
                           —
                        
                        
                           Foranstaltningen er ikke et egnet instrument til at opfylde målet af fælles interesse.
                        
                     
                           —
                        
                        
                           Foranstaltningen fordrejer konkurrencen og har en negativ virkning på samhandelen.
                        
                     
                           —
                        
                        
                           Kommissionen undlod ved vurderingen af foranstaltningen at tage hensyn til den overordnede kontekst.
                        
                     
         
               3.
            
            
               Med det tredje anbringende har sagsøgerne gjort gældende, at Kommissionen i flere punkter i den anfægtede afgørelse ikke har givet en tilstrækkelig begrundelse.